OpenLLM-France/wikimedia huggingface dataset:
# Projecte Llàtzer

Projecte Llàtzer és una pel·lícula dramàtica de ciència-ficció de 2016 dirigida per Mateo Gil que explica la història d'un jove a qui diagnostiquen un càncer mortal i decideix crionitzar-se el cos. Ha estat doblada al català.

## Argument

Marc Jarvis és un jove amb èxit i ambició amb molts projectes de futur que té un xoc terrible quan li diagnostiquen un càncer mortal amb un pronòstic de menys d'un any de vida. Incapaç d'acceptar la mort, en Marc decideix crionitzar-se el cos. El gran amor de la seva vida, la Naomi, tot i que no està d'acord amb la decisió, es converteix en el seu principal suport. El 2083, 70 anys després, a les instal·lacions de la Prodigy Health Corporation, en Marc serà el primer cos ressuscitat de la història de la humanitat. Però aquesta tornada a la vida no es produeix de la manera idealitzada que va somiar en Marc abans de morir.

## Repartiment

* Tom Hughes és Marc Jarvis
* Charlotte Le Bon és Elisabeth
* Barry Ward és Dr. West
* Oona Chaplin és Naomi

## Referències

* ↑ Jaworowski, Ken «Review: In ‘Realive,’ a Man Is Reanimated in 2084» (en anglès). The New York Times, 28-09-2017. ISSN: 0362-4331.
* ↑ «ésAdir > Filmoteca: pel·lícules > Projecte Llàtzer». [Consulta: 22 febrer 2020].
* ↑ García, Julián. «'Proyecto Lázaro': el primer hombre resucitado» (en castellà). El Periódico, 13-01-2017. [Consulta: 22 febrer 2020].
* 1 2 TV3. «"Projecte Llàtzer", a "La gran pel·lícula"», 01-10-2018. [Consulta: 22 febrer 2020].
# Ciudad del Este

Ciudad del Este (guaraní: Táva Kuarahyresẽme) és la segona ciutat més gran i poblada del Paraguai, capital del departament de l'Alt Paranà.
Fundada el 1957, originalment va rebre el nom de Puerto Flor de Lis, canviat uns anys després pel de Puerto Stroessner (en homenatge a l'ex-president paraguaià Alfredo Stroessner) fins que, el 1989, després del derrocament d'Stroessner, va tornar a ser canviat pel seu nom actual Ciudad del Este. La seva població era de 239.500 habitants, el 2003.
Ubicada sobre la riba del Paranà, la ciutat rep turistes brasilers, sobretot pels baixos impostos.
El Paranà fa de frontera entre el Brasil i el Paraguai. La comunicació entre els dos costats de la frontera és per un pont, el «pont de l'Amistat». No gaire lluny, es troba la presa d'Itaipú.
Ciudad del Este té un aeroport propi (IATA: AGT).

## Persones il·lustres

* Axel Bachmann (n. 1989), Gran Mestre d'escacs

## Referències

* 1 2 World Gazeteer: Paraguay (anglès)
* ↑ «Municipalitat de Ciudad del Este». Arxivat de l'original el 2010-11-01. [Consulta: 25 desembre 2010].
* ↑ Archivo Abc Digital Arxivat 2016-03-03 a Wayback Machine. [Consultat: 25/12/2010] (castellà)

## Enllaços externs

* Pàgina web oficial de Ciudad del Este (castellà)
# Puig Senglar

El Puig Senglar és una muntanya de 122 metres que es troba al municipi de Viladasens, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Qualiano

Qualiano és un municipi italià, situat a la regió de Campània i a la Ciutat metropolitana de Nàpols. L'any 2004 tenia 25.452 habitants.
# Puntal dels Escambrons

El Puntal dels Escambrons és una muntanya de 495 metres situada entre els municipis d'Almatret al Segrià i Riba-roja d'Ebre a la Ribera d'Ebre. És el cim més alt de la comarca del Segrià.

## Vegeu també

* Punta de Montmaneu

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cherryvale (Kansas)

Cherryvale és una població dels Estats Units a l'estat de Kansas. Segons el cens del 2000 tenia 2.386 habitants.

## Demografia

Segons el cens del 2000, Cherryvale tenia 2.386 habitants, 982 habitatges, i 639 famílies. La densitat de població era de 594,3 habitants per km².
Dels 982 habitatges en un 31,3% hi vivien nens de menys de 18 anys, en un 49,7% hi vivien parelles casades, en un 11,1% dones solteres, i en un 34,9% no eren unitats familiars. En el 31,2% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,8% tenia menys de 18 anys, un 8,2% entre 18 i 24, un 26,9% entre 25 i 44, un 21,2% de 45 a 60 i un 16,9% 65 anys o més.
L'edat mediana era de 37 anys. Per cada 100 dones de 18 o més anys hi havia 87,2 homes.
La renda mediana per habitatge era de 27.917 $ i la renda mediana per família de 33.599 $. Els homes tenien una renda mediana de 25.964 $ mentre que les dones 19.356 $. La renda per capita de la població era de 13.655 $. Entorn del 13% de les famílies i el 18,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cherryvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Cherryvale». American Fact Finder. Oficina del Cens dels Estats Units, 12-01-2010.
# Castell de Spiš

El castell de Spiš (en eslovac Spišský hrad, pronunciació (?·pàg.)) és un castell en ruïnes situat a l'est d'Eslovàquia. S'estén sobre una superfície de quatre hectàrees, amb cinc patis en què es conserven ruïnes dels segles xiii a XVIII. És un dels castells més grans de Centreeuropa. El castell corona una muntanya de 634 m sobre la ciutat de Spišské Podhradie i el poble de Žehra, a la regió coneguda com a Spiš (Szepes). Va ser inclòs per la UNESCO en la llista del Patrimoni de la Humanitat el 1993, al costat de les localitzacions de Spišská Kapitula, Spišské Podhradie i Žehra. El 2009 es va ampliar el lloc protegit per incloure-hi el centre històric de Levoča.
El castell va ser construït al segle xii, al mateix emplaçament d'un castell anterior. La part més antiga és el palau reial regional romànic, de tres plantes i amb una imponent torre situada al punt més alt d'una roca de travertí. El 1470 es va afegir al conjunt una capella gòtica.
Va ser el centre cultural, polític i administratiu del comtat de Szepes. El castell, originalment reial, va passar, a la segona meitat del segle xv, a mans de famílies nobles, amb les quals va adquirir l'actual extensió colossal. Des de llavors va ser propietat de la família Szapolyai, fins al 1528; de la família Thurzo (1531-1635), i de la família Csáky (1638-1945), i des del 1945 és propietat de l'estat.
La família dels Csáky, últims propietaris privats del castell, el van abandonar a principis del segle xviii a causa de la incomoditat de residir-hi. Es van traslladar a un nou palau, situat a prop de Hodkovce a Žehra (Zsigra) i Spišský Hrhov (Gorgo). El 1780, el castell es va incendiar i va quedar en ruïnes. A mitjans del segle XX es va reconstruir parcialment i s'hi va fer una intensa tasca arqueològica.
Al recinte d'aquest conjunt arquitectònic hi ha instal·lades les exposicions del Museu de Spiš, i els mesos d'estiu s'obre per fer-hi programes d'esgrima històrica, funcions teatrals i concerts. El 2006, el castell va rebre 170.000 visitants.

## Referències

* ↑ Centre, UNESCO World Heritage. «Garden Kingdom of Dessau-Wörlitz» (en anglès). [Consulta: 28 gener 2021].
* ↑ Dades a SME

## Enllaços externs

* Castell de Spiš - Lloc web oficial
# Chen Shui-bian

Chen Shui-bian (en xinès: 陳水扁, pinyin: Chén Shuǐbiǎn; pe̍h-ōe-jī: Tân Chúi-píⁿ) (Guantian, Taiwan, 1950) és un advocat i polític que va ser el president de la República de la Xina a Taiwan des del 20 de maig de 2000 fins al 20 de maig de 2008. Reelegit en les eleccions de 2004, va abandonar el càrrec al final del seu segon mandat, l'any 2008, a causa de la limitació constitucional de dos mandats. També fou l'alcalde de Taipei del 25 de desembre de 1994 al 25 de desembre de 1998.
Conegut popularment com A-bian (阿扁, Ābiǎn), la seva pujada al poder, com a candidat del Partit Democràtic Progressista (PPD), va posar fi a més de cinquanta anys de govern del partit nacionalista xinès Kuomintang a Taiwan.
El dia 11 de setembre de 2009 fou condemnat a cadena perpètua per corrupció, però va ser deixat en llibertat condicional el 2015 per motius mèdics.

## Referències

* ↑ Ling, Yu-Long; Ger, Yeong-Kuang «The Great Showdown: Taiwan's Presidential Election in the Year 2000». American Journal of Chinese Studies, 7, 1, 2000, pàg. 1–27. ISSN: 2166-0042.
* ↑ «Taiwan's President Chen Shui-bian Wins Re-Election - 2004-03-21» (en anglès). Voa News, 29-10-2009. [Consulta: 4 juny 2023].
* ↑ «TAIPEI'S MAYOR: THE MAN CHINA FEARS (int'l edition)» (en anglès). Bussiness Week, 16-11-1998. Arxivat de l'original el 2011-01-21. [Consulta: 4 juny 2023].
* ↑ Copper, James F. «Taiwan's 2000 Presidential and Vice Presidential Election: Consolidating Democracy and Creating a New Era of Politics». Maryland Series in Contemporary Asian Studies, 2, 2000, pàg. 1–66. Arxivat de l'original el 15 agost 2022 [Consulta: 4 octubre 2022].
* ↑ «Taiwan's ex-President gets paole» (en anglès). Deutsche Welle, 01-05-2015. [Consulta: 4 juny 2023].
# Pseudohydromys germani

Pseudohydromys germani és una espècie de mamífer rosegador de la família dels múrids. És endèmic de Papua Nova Guinea, on viu a altituds d'entre 1.300 i 1.570 msnm. Es tracta d'un animal insectívor. El seu hàbitat natural són els boscos montans. Es desconeix si hi ha cap amenaça significativa per a la supervivència d'aquesta espècie. L'espècie fou anomenada en honor del fotògraf i naturalista australià Pavel German.

## Referències

* ↑ Gerrie, R.; Kennerley, R. «Pseudohydromys germani» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. DOI: 10.2305/IUCN.UK.2016-3.RLTS.T136523A22410827.en. [Consulta: 11 desembre 2020].
* ↑ Beolens, Watkins i Grayson, 2009, «German».

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
# Christian Erich Hermann von Meyer

Christian Erich Hermann von Meyer (alemany: Hermann von Meyer) (Frankfurt del Main, 3 de setembre de 1801 - Frankfurt del Main, 2 d'abril de 1869), conegut com a Hermann von Meyer, va ser un paleontòleg alemany. L'any 1858 va rebre la Medalla Wollaston (Wollaston medal) per la Geological Society of London.
Nasqué a Frankfurt am Main.
L'any 1832, Meyer publicà la seva obra titulada Palaeologica, i en el curs de la seva vida va publicar diverses memòries de diverses restes fòssils inclòs el depredador del Triàsic, Teratosaurus, l'ocell primitiu Archaeopteryx lithographica (1861), el pterosaure Rhamphorhynchus, i el dinosaure prosauròpode Plateosaurus. L'any 1832, Meyer publicà la seva obra titulada Palaeologica, i en el curs de la seva vida va publicar diverses memòries de diverses restes fòssils incloent el depredador del Triàsic, Teratosaurus, l'ocell primitiu Archaeopteryx lithographica (1861), el pterosaure Rhamphorhynchus, i el dinosaure prosauròpode Plateosaurus. A Palaeologica, Meyer proposà classificar els rèptils fòssils en 4 grups basant-se en les seves extremitats:
* Saures amb dits dels peus similars als de les espècies actuals (per exemple,Teleosaurus, Protorosaurus, Streptospondylus)
* Saures amb extremitats similars als mamífers pesants terrestres actuals (Iguanodon, Megalosaurus)
* Saures amb extremitats per a nedar (p. e. Plesiosaurus, Mosasaurus)
* Saures amb extremitats per a volar (Pterodactylus)
Es va associar amb W Dunker i Karl Alfred von Zittel per a publicar Palaeontographica, des de 1851.
Actualment, Meyer probablement és més conegut per haver descrit i donar nom al dinosaure Plateosaurus engelhardti d'Europa Central.

## Fonts

* Meyer, H. von (1837): [Mitteilung an Prof. Bronn] (Plateosaurus engelhardti). Neues Jahrbuch für Geologie und Paläontologie 316 [Article in German].
* Meyer, H. von (1861): Archaeopteryx litographica (Vogel-Feder) und Pterodactylus von Solenhofen. N. Jhb. Mineralogie, Geognosie, Geologie und Petrefakten-Kunde 1861: V + 678 - 679 [Article in German.
* Creisler, B (1995): "Pondering the Pachypoda: Von Meyer and the Dinosaur" The Dinosaur Report Winter 1995. 10-11.

## Referències

* 1 2 3 Chisholm, 1911.

### Attribution

* «Meyer, Christian Erich Hermann von». A: Hugh Chisholm. Encyclopædia Britannica (en anglès). 11a ed. Cambridge University Press, 1911.
# CocoRosie

CocoRosie és un duo de música creat el 2003 que combina la música indie amb l'electrònica i el freak folk. El formen les germanes Bianca i Sierra Casady. En la seva música utilitzen elements com el cant, la guitarra, la flauta, la percussió, el piano, els teclats, l'arpa i joguines.
Sierra, la major, va néixer a Iowa, i Bianca a Hawai. La seva mare, de petites, les anomenava Rosie i Coco, i d'aquí van agafar el seu nom artístic.

## Discografia

* La Maison de mon rêve (2004)
* Noah’s Ark (2005)
* The Adventures of Ghosthorse and Stillborn (2007)
* Grey Oceans (2010)
* Tales of a GrassWidow (2013)
* Heartache city (2015)

## Referències

* 1 2 «https://estrellagalicia.es/son/artistas/cocorosie/». [Consulta: 4 novembre 2019].
* 1 2 «https://elpais.com/elpais/2016/05/24/tentaciones/1464101625_352647.html». [Consulta: 4 novembre 2019].
* 1 2 «https://jenesaispop.com/2016/05/26/261550/bianca-casady-cocorosie-el-feminismo-deberia-ser-un-movimiento-de-hombres/». [Consulta: 4 novembre 2019].
* ↑ «https://www.thefader.com/2019/08/09/cocorosie-2019-interview-chance-the-rapper-lamb-and-the-wolf-new-song». [Consulta: 4 novembre 2019].
* ↑ «https://www.discogs.com/artist/204103-CocoRosie». [Consulta: 4 novembre 2019].
* 1 2 «https://fanmusicfest.com/content/cocorosie». [Consulta: 4 novembre 2019].
# Coco, de la rebel·lia a la llegenda de Chanel

Coco, de la rebel·lia a la llegenda de Chanel (títol original en francès: Coco avant Chanel) és un pel·lícula francesa dirigida per Anne Fontaine i estrenada el 2009. Es va doblar al català.

## Argument

La pel·lícula tracta els anys de formació de la gran modista Coco Chanel: una noia anomenada Gabrielle, d'origen molt modest, autodidacta, i dotada d'una personalitat fora del comú, es convertirà en Coco Chanel, el símbol de l'èxit i la llibertat i que encarnarà la dona moderna.

## Repartiment

* Audrey Tautou: Coco Chanel
* Benoît Poelvoorde: Étienne Balsan
* Alessandro Nivola: Boy Capel
* Marie Gillain: Adrienne, la germana de Coco Chanel (Adrienne era en realitat la tia de Coco Chanel)
* Emmanuelle Devos: Émilienne d'Alençon

## Referències

* 1 2 «Coco, de la rebel·lia a la llegenda de Chanel». Ésadir.cat. [Consulta: 1r setembre 2022].

## Enllaços externs

* Pàgina de la Warner Arxivat 2014-12-30 a Wayback Machine.
# Cianur escumós

Cianur escumós (títol original: Sparkling Cyanide) és un telefilm americà dirigit per Robert Michael Lewis, difós el 5 de novembre de 1983 a la BBC al Regne Unit. És una adaptació de la novel·la Cianur escumós d'Agatha Christie i és interpretada per Anthony Andrews, Deborah Raffin, Pamela Bellwood i Nancy Marchand. Ha estat doblada al català.

## Argument

La bella Rosemary Barton, esposa d'un important advocat, mor de sobte durant la seva festa d'aniversari en un restaurant exclusiu, després haver begut una copa de xampany que una anàlisi química revela enverinada amb una dosi letal de cianur. El cas primer és considerat com un clar suïcidi, lligat als recents problemes emotius de la dona, però després de diversos testimonis, entre els quals el del periodista Tony, amic de Rosemary, de visita en els Estats Units des d'Anglaterra, la policia abandona la primera pista i es concentra sobre l'homicidi: no falten sospitosos, i tots eren presents a la taula en el moment de l'assassinat. I quan també el marit de Rosemary, George, mor en les mateixes circumstàncies, Tony, que resulta ser un detectiu i no un periodista, ajuda el comissari Kemp a resoldre el cas.

## Repartiment

* Anthony Andrews: Tony Browne
* Deborah Raffin: Iris Murdoch
* Pamela Bellwood: Ruth Lessing
* Nancy Marchand: Lucilla Drake
* Josef Sommer: George Barton
* David Huffman: Stephan Farraday
* Christine Belford: Rosemary Barton
* June Chadwick: Sandra Farraday
* Barrie Ingham: Eric Kidderminster
* Harry Morgan : Capità Kemp
* Anne Rogers: Viola Kidderminster
* Michael Woods: Victor Drake
* Shera Danese: Christine Shannon
* Ismael Carlo: Forense
* Linda Hoy: Propietari del vaixell
* Abby Haman: Cantant del cabaret
* Eric Sinclair: Charles

## Producció

La pel·lícula és la tercera d'una sèrie de 8 pel·lícules per la televisió treta d'altres novel·les d'Agatha Christie i produïdes per la Warner Bros. Television per la CBS, i ha estat rodada a Los Angeles, Califòrnia.

## Distribució

La pel·lícula va ser transmesa als Estats Units el 5 novembre de 1983 a la xarxa de televisió CBS.

## Referències

* ↑ esadir.cat. Cianur escumós. esadir.cat.
* ↑ «Sparkling Cyanide». IMDB.
* ↑ «Agatha Christie: Cianur escumós- IMDb -».
* ↑ «In televisione - 22 agost 1987» (en italià). La Stampa, 22-08-1987.
* ↑ «TV Radicorriere 33 - 22 agosto 1987» (en italià). TV Radiocorriere, 22-08-1987.
# Chromis pamae

Chromis pamae és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10,4 cm de longitud total.

## Distribució geogràfica

Es troba a Pitcairn i a les Tuamotu.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chromis punctipinnis

Chromis punctipinnis és una espècie de peix de la família dels pomacèntrids i de l'ordre dels perciformes que es troba des de Califòrnia (Estats Units) fins a la Península de Baixa Califòrnia (Mèxic).
Els mascles poden assolir els cm de longitud total.

## Referències

* 1 2 FishBase (anglès)
# RVH

RVH té els següents significats:
* Hospital Royal Victoria (del seu nom en anglès Royal Victoria Hospital), hospital de Mont-real, al Canadà
* Royal Victoria Hospital de Belfast, hospital de Belfast, al Regne Unit
* Hipertròfia ventricular dreta (del seu nom en anglès Right Ventricular Hypertrophy), hipertròfia del múscul cardíac del ventricle dret
# Reuven Amitai

Reuven Amitai o Reuven Amitai-Preiss (Filadèlfia, 1955) és un historiador i orientalista israeloestatunidenc.
El 1976, quan ja s'havia graduat per la Universitat de Pennsilvània, emprengué l'aliyà cap a Israel. Després de treballar durant uns anys en un quibuts, obtingué un màster per la Universitat Hebrea de Jerusalem i el 1990 s'hi doctorà.
Ocupa la Càtedra Eliyahu Elath d'Història de l'Islam a la Universitat Hebrea de Jerusalem i ha tingut una sèrie de funcions importants en l'organigrama de la institució. Ha estat dues vegades director de l'Institut d'Estudis Asiàtics i Africans (2001–2004 i 2008–2010), cap del Departament d'Estudis Islàmics i de l'Orient Mitjà (1997–2001) i, des del 2010, degà de la Facultat d'Humanitats. A més a més, fou el primer director del Centre d'Estudis Islàmics Nehemia Levtzion de la Universitat Hebrea (2004–2007).
Ha dut a terme nombroses visites de recerca en llocs com ara la Universitat de Princeton (1990–1991), Oxford (1996–1997) i el seminari de l'Àsia Central de la Universitat de Bonn (2004). Fou professor convidat de ciències de la religió a l'École pratique des hautes études de París (2007).
Entre el 2007 i el 2009, impulsà el projecte de recerca Slavery in the Later Medieval Mediterranean ('Esclavitud a la Mediterrània en la baixa edat mitjana') juntament amb Christoph Cluse.

## Referències

* ↑ «Prof. Amitai takes pride in graduate program» (en anglès). Focus 32: Newsletter of the Rothberg International School. Universitat Hebrea de Jerusalem, primavera 2006, pàg. 7. Arxivat de l'original el 8 octubre 2013. Arxivat 2013-10-08 a Wayback Machine.
# Singhiella ficifolii

Singhiella ficifolii és una espècie d'hemípter del gènere Singhiella, de la família dels Aleiròdids.
Va ser descrita científicament per primera vegada per Takahashi el 1942.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Malatesta menor

Malatesta menor va ser un noble italià de la dinastia Malatesta.
Hom el considera fill de Malatesta i, per tant, germà de Giovanni di Malatesta. L'única constància documental que hi ha de Malatesta és la concòrdia signada Rímini el 1195 entre Ravenna i Marcoaldo, de la qual va ser un dels testimonis. Estava casat amb una dona anomenada Alaburga, de la qual es desconeix la filiació. Va ser pare de Malatesta della Penna. Va morir el 1197, deixant el seu fill en minoria d'edat, que va quedar sota la tutela del seu germà, Giovanni, quelcom documentat el desembre del mateix any, amb la donació de Verucchio als riminesos.

## Referències

* 1 2 Tonini, Luigi. Storia civile e sacra riminese (en italià). vol. 2. Rímini: Malvolti ed Ercolani, 1856, p. 401, 406.
* 1 2 Falcioni, Anna. «Malatesta, Malatesta detto Malatesta della Penna» (en italià). Dizionario Biografico degli Italiani - Volume 68. Treccani, 2007. [Consulta: 28 novembre 2023].
# Sufragi masculí

El sufragi masculí va ser un estat en l'evolució de la democràcia que es va situar, en alguns casos, entre el sufragi censatari, que era el que tenia en compte determinats aspectes (renda, estat civil, nivell d'instrucció o pertinença a una classe social), i el sufragi universal. Amb el sufragi masculí podia votar la totalitat dels homes que complissin amb els requisits legals (majoria d'edat, per exemple). Cal assenyalar que a molts països es va passar directament del sufragi censatari a l'universal, sense aquesta situació intermèdia.
La data de l'assoliment d'aquest sufragi parcial per països es pot veure a continuació:

## Amèrica

* Argentina -- 1853 homes majors de 18 anys
* Xile -- 1884 homes majors de 21 anys

## Europa

* Grècia -- 1822
* França -- 1848
* Suïssa -- 1848
* Espanya -- 1891
* Noruega -- 1897
* Suècia -- 1911
* Bèlgica -- 1919
* Regne Unit -- 1918
* Itàlia -- 1919
* Andorra -- 1933
# Singhiella longisetae

Singhiella longisetae és una espècie d'hemípter del gènere Singhiella, de la família dels Aleiròdids.
Va ser descrita científicament per primera vegada per Chou & Yan el 1988.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link